Diari Oficial de la Generalitat Valenciana


Sumari del DOGV 4440, del 14-02-2003 (2003/1103)

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre la Generalitat Valenciana y els Consorcis Provincials de Bombers.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1103


Data del document
:   28-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració local

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre la Generalitat Valenciana y els Consorcis Provincials de Bombers. [2003/1103]
  
Subscrit, després de la tramitació prèvia reglamentària, entre la Generalitat Valenciana i els Consorcis Provincials de Bombers, el 30 de setembre de 2002, un Protocol de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0003/2003, i que figura com a annex d'esta resolució.
  
València, 28 de gener de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol de col·laboració entre la Generalitat Valenciana
  
i els Consorcis Provincials de Bombers
  
València, 30 de setembre de 2002
  
Reunits:
  
El senyor Carlos González Cepeda, conseller de Justícia i Administracions Públiques de la Generalitat Valenciana.
  
El senyor Fernando Giner Giner, president de la Diputació Provincial de València.
  
El senyor Julio de España Moya, president de la Diputació Provincial d'Alacant.
  
El senyor Carlos Fabra Carreras, president de la Diputació Provincial de Castelló.
  
Manifesten:
  
Que la Generalitat Valenciana té competències en matèria de protecció civil i gestió d'emergències.
  
Que dita competència s'ha desenvolupat mitjançant l'aprovació pels òrgans competents de la Generalitat Valenciana dels plans d'emergència davant dels riscs a la Comunitat Valenciana, així com en la constitució de 3 centres de coordinació d'emergències dels quals el centre de València actua com a centre autonòmic i presta, a més, a través d'este, el servici d'atenció d'urgències i emergències 112 Comunitat Valenciana, i els centres d'Alacant i Castelló que estan ubicats als centres de comunicacions dels respectius consorcis provincials de bombers.
  
Que els servicis de bombers tenen en dits plans d'emergència la direcció del Lloc de Comandament Avançat i per tant el comandament únic sobre el terreny per delegació de la Generalitat.
  
Que la competència de les diputacions provincials està establida en la legislació bàsica de règim local i més concretament en l'art. 25.2 de la Llei 7/85, de 2 d'abril, Reguladora de les Bases de Règim Local, que establix que el municipi exercirà en tot cas competències en protecció civil, prevenció i extinció d'incendis.
  
Així, d'altra banda, cal tindre en compte el que disposa l'article 27 de la Llei Reguladora de Bases de Règim Local, en el punt primer respecte que els municipis poden rebre per delegació de l'administració de l'Estat, de les comunitats autònomes o d'altres entitats locals, l'exercici de competències en matèries que afecten els seus interessos, sempre que amb això es millore l'eficàcia de la gestió pública i s'arribe a una major participació ciutadana.
  
L'article 57 de la Llei Reguladora de Bases de Règim Local reitera el caràcter voluntari que presidix les relacions de cooperació econòmica, tècnica i administrativa entre les administracions.
  
Que la cooperació econòmica, tècnica i administrativa entre l'administració local i les administracions de l'Estat i de les comunitats autònomes, tant en servicis locals i en assumptes d'interés comú, es desenvoluparà amb caràcter voluntari, sota les formes i en els termes previstos en les lleis.
  
Que la Conselleria de Justícia i Administracions Públiques té en la Generalitat Valenciana la responsabilitat en la gestió de les competències d'esta en les matèries de protecció civil, gestió d'emergències i servicis de bombers.
  
Que d'acord amb els vigents Estatuts dels consorcis provincials, la Presidència de cadascun d'estos és exercida pels respectius presidents de les diputacions provincials, i estos disposen de la capacitat jurídica per a subscriure el present Protocol.
  
Per tot això, i per garantir la major eficàcia dels servicis dels consorcis en les intervencions competència de la Generalitat Valenciana, els compareixents
  
ACORDEN
  
Primer
  
Possibilitar la creació d'un marc únic de negociació col·lectiva, a través d'una mesa de negociació autonòmica amb els representants dels treballadors, per a regular les condicions de treball del personal al servici dels consorcis provincials.
  
Segon
  
La realització d'estudis conjunts, a fi d'implantar de forma homogènia en les activitats dels consorcis la normativa en matèria de seguretat i prevenció de riscs laborals.
  
Tercer
  
Implantar programes comuns per a la formació bàsica i homogènia en matèria d'ingrés, promoció i especialització dels servicis essencials i complementaris d'emergències (bombers professionals, bombers voluntaris i brigades rurals d'emergència).
  
Quart
  
Les brigades rurals d'emergència dependran funcionalment dels consorcis provincials de bombers, i estos assumiran la seua formació, gestió quotidiana i direcció en cas d'emergència.
  
Cinqué
  
L'actuació coordinada en matèria de grups de rescat i salvament, simulacres, campanyes de prevenció en l'àmbit ciutadà i intervenció en incendis forestals.
  
Sisé
  
L'elaboració de protocols operatius entre els servicis dels tres consorcis, per intervindre a les zones contigües provincials, així com en intervencions conjuntes quan la gravetat de l'emergència ho aconselle.
  
Seté
  
L'homogeneïtzació de protocols d'intervenció operativa en coordinació amb el 112 Comunitat Valenciana, així com dels criteris d'adquisició d'equips i materials que faciliten la intervenció harmònica en situacions d'emergència i protecció civil.
  
Vuité
  
L'actuació coordinada dels organismes firmants, que facilite la col·laboració de tots els col·lectius que, amb unes o altres funcions concretes, tenen encomanades la labor de vetlar i protegir la seguretat dels ciutadans i dels béns col·lectius en situació d'emergència de Protecció Civil, entre els quals s'inclouen des dels servicis de prevenció i extinció d'incendis integrats per professionals i voluntaris, fins als voluntaris de protecció civil.
  
Nové
  
L'actuació coordinada dels organismes firmants, en activitats d'assessorament i suport a entitats externes en matèria de prevenció, en l'àmbit competencial i territorial propi de cada Consorci.
  
El present Protocol de Col·laboració entre les administracions firmants, no genera cap tipus de despesa, en utilitzar els mitjans humans i materials existents en les organitzacions.
  
El present Protocol en ser un instrument de coordinació interadministratiu, per a la prestació d'un servici permanent mantindrà dit caràcter, excepte denúncia expressa d'alguna de les parts.
  
De conformitat amb quant antecedix en exercici de les facultats que legalment corresponen a cadascun dels firmants, se subscriu el present Protocol, en el lloc i la data indicats.
  
El conseller de Justícia i Administracions Públiques de la Generalitat Valenciana: Carlos González Cepeda.
  
El president de la Diputació Provincial de València: Fernando Giner Giner.
  
El president de la Diputació Provincial d'Alacant: Julio de España Moya.
  
El president de la Diputació Provincial de Castelló: Carlos Fabra Carreras.